14.4.2023
DA
Den Europæiske Unions Tidende
L 101/21
BILAG
Varebeskrivelse
Tarifering (KN-kode)
Begrundelse
(1)
(2)
(3)
Genanvendelig (genopfyldelig) fordamper (»forstøver«) til en elektronisk cigaret, bestående af:
8543 40 00
Tarifering i henhold til almindelig tariferingsbestemmelse 1, 2a) og 6 vedrørende den kombinerede nomenklatur og teksten til KN-kode 8543 og 8543 40 00.
— en fod med en åbning til luftgennemstrømning og en konnektor til tilslutning af strømforsy­ ningsenheden (frembydes ikke sammen med forstøveren) — et varmeelement med metaltråd og vat — en glasbeholder og — et mundstykke.
Forstøveren frembydes uden e-væske.
Forstøveren tilsluttes strømforsyningsenheden ved hjælp af en konnektor med gevind, som også etablerer den elektriske forbindelse.
Den tilførte strøm opvarmer tråden i varmeelementet, som efterfølgende opvarmer e-væsken og får den til at fordampe.
Dette frembringer en damp, som derpå indåndes af brugeren.
Selv om forstøveren udelukkende er beregnet til anvendelse med en elektronisk cigaret, er tarifering under KN-kode 8543 90 00 som en del af den elektroniske cigaret udelukket, da forstøveren er en sammenbygning af dele, der i det væsentlige fremtræder som en komplet vare, nemlig den elektroniske cigaret (se også de forklarende bemærkninger til HS, afsnit XVI, almindelige bemærkninger, del IV, ukomplette maskiner).
Forstøveren består nærmere bestemt af alle de elementer, der er nødvendige for at udføre de funktioner, som en elektronisk cigaret er beregnet til, nemlig at opvarme e-væsken og få den til at fordampe, således at brugeren kan indånde den producerede damp gennem mundstykket.
Den er derfor karaktergivende for den komplette vare og skal derfor betragtes som en ukomplet elektronisk cigaret i den forstand, hvori udtrykket er anvendt i ATB 2 a).
Forstøveren skal derfor tariferes under KN-kode 8543 40 00 som en elektronisk cigaret.
(Se billedet) (*)
(Nedefra og op: fod, varmeelement, glasbeholder, mundstykke) (*) Billedet er kun vejledende.